ORDIN
[bookmark: _GoBack]pentru modificarea și completarea Ordinului președintelui Autorităţii Naţionale de Reglementare în Domeniul Energiei nr. 18/2019 pentru aprobarea Metodologiei privind calculul și stabilirea contribuției bănești anuale prevăzute la art.2 alin. (31) din Ordonanța de urgență a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări și completări prin Legea nr. 160/2012, astfel cum a fost introdus prin Ordonanța de urgență a Guvernului nr. 114/2018   şi modificarea Ordinului preşedintelui Autorităţii Naţionale de Reglementare în Domeniul Energiei nr. 224/2018 privind aprobarea  tarifelor şi contribuţiilor băneşti percepute de Autoritatea Naţională de Reglementare  în Domeniul Energiei în anul 2019

Având în vedere dispozițiile art. 2 alin. (1) – (3) din Ordonanța de urgență a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare, precum și Avizul Comisiei Naționale de Strategie și Prognoză,
În temeiul art. 2 alin. (3), (31) și (32) din  Ordonanța de urgență a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare,

Președintele Autorităţii Naţionale de Reglementare în Domeniul Energiei emite următorul ordin:


Art. I. - Ordinul președintelui Autorităţii Naţionale de Reglementare în Domeniul Energiei nr. 18/2019 pentru aprobarea Metodologiei privind calculul și stabilirea contribuției bănești anuale prevăzute la art.2 alin. (31) din Ordonanța de urgență a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări și completări prin Legea nr. 160/2012, astfel cum a fost introdus prin Ordonanța de urgență a Guvernului nr. 114/2018   şi modificarea Ordinului preşedintelui Autorităţii Naţionale de Reglementare în Domeniul Energiei nr. 224/2018 privind aprobarea  tarifelor şi contribuţiilor băneşti percepute de Autoritatea Naţională de Reglementare  în Domeniul Energiei în anul 2019, publicat în Monitorul Oficial al României, Partea I nr. 149 din 25 februarie 2019 se modifică și se completează după cum urmează:

1. Titlul ordinului se modifică și va avea următorul cuprins:
„Ordin pentru aprobarea Metodologiei privind calculul și stabilirea contribuției bănești anuale prevăzute la art.2 alin. (31) și (32) din Ordonanța de urgență a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, şi modificarea Ordinului preşedintelui Autorităţii Naţionale de Reglementare în Domeniul Energiei nr. 224/2018 privind aprobarea  tarifelor şi contribuţiilor băneşti percepute de Autoritatea Naţională de Reglementare  în Domeniul Energiei în anul 2019”

2. Articolul I se modifică și va avea următorul cuprins:
„Articolul I. - Se aprobă Metodologia privind calculul şi stabilirea contribuţiei băneşti anuale prevăzute la art. 2 alin. (31) și (32) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, prevăzută în anexa nr. 1.”

3. Anexa nr. 1 se modifică și se completează după cum urmează:

a) Titlul se modifică și va avea următorul cuprins: 
[bookmark: _Hlk535000019]„Metodologie privind calculul și stabilirea contribuției bănești anuale prevăzute la art.2 alin. (31) și (32) din Ordonanța de urgență a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei,”


b). Art. 1 se modifică și va avea următorul cuprins:
“Art. 1. - Prezenta metodologie definește cifra de afaceri ce constituie baza de calcul pentru calcularea contribuției operatorilor licențiați și stabilește modalitatea de calcul a contribuției bănești percepute de către ANRE conform prevederilor art. 2 alin. (31) și (32) din Ordonanța de urgență a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare, de la titularii de licență în domeniile:
a) energiei electrice; 
b) energiei electrice și termice în cogenerare; 
c) gazelor naturale.”

c). La Art.4, lit.c) se modifică și va avea următorul cuprins :
 “ c) cifra de afaceri ce constituie baza de calcul pentru perceperea contribuției bănești anuale (denumită în continuare cifra de afaceri) - suma veniturilor aferente produselor livrate, lucrărilor executate, serviciilor prestate, precum și a altor venituri din exploatare ce fac obiectul licențelor acordate, din care se scad   anumite venituri potrivit prezentei reglementări.“
d). La Art.5, alin.(2) se modifică și va avea următorul cuprins: 
“ (2) Prin derogare de la prevederile alin. (1), începând cu data de 01.04.2019, contribuția anuală percepută de la titularii licențelor de exploatare comercială a capacităților de producere a energiei electrice pe bază de cărbune, precum și a celor de producere a energiei electrice și termice în cogenerare este egală cu 0,1 % din cifra de afaceri realizată în anul n din activitățile ce fac obiectul licențelor.“

e) La art.15, alin. (1) se modifică și va avea următorul cuprins:
“(1) Titularul de licență din domeniul energiei electrice care a obținut licența în anul n achită ANRE o contribuție bănească în valoare de 2% din cifra de afaceri pe care acesta a estimat că o va realiza, prin prestarea activităților ce fac obiectul licenței acordate, în anul acordării acesteia.”
f) La art.15, după alin.(1) se adaugă un nou alineat, alineatul (11) cu următorul cuprins:
„(11) Titularii de licență prevăzuți la art 5 alin.(2) care au obținut licența în anul n achită ANRE o contribuție bănească în valoare de 0,1% din cifra de afaceri pe care acesta a estimat că o va realiza, prin prestarea activităților ce fac obiectul licenței acordate, în anul acordării acesteia.”
g) La art. 15, alin. (3) se modifică și va avea următorul cuprins:
„(3) Pentru situatiile prevazute la alin. (1) si (2), respectiv alin.(11), regularizarea contribuției bănești din anul acordării licenței se efectuează în anul n+1 aplicând cota de 2%, respectiv 0,1% la cifra de afaceri obținută în anul licențierii, în condițiile respectării de către titularii de licențe a obligațiilor prevăzute la art. 11 alin. (1) si (3).”
h) La art. 17, după lit. a) se introduce o nouă literă, litera a1) cu următorul cuprins:
“a1) cifra de afaceri a producătorilor de energie electrică nu include veniturile realizate din contravaloarea certificatelor verzi.”
i) La art.17 lit. c) se modifică și va avea următorul cuprins:
„c) cifra de afaceri a furnizorilor/traderilor nu include contravaloarea următoarelor categorii de cheltuieli:
i. serviciile aferente distribuției, inclusiv energia reactivă în cazul distribuției de energie electrică și oricare alt cost al operatorului de distribuție
ii. serviciile aferente transportului, inclusiv costurile cu capacitatea de interconexiune și oricare alt cost al operatorului de transport
iii. serviciile aferente înmagazinării
iv. serviciile de sistem
v. serviciile de administrare a piețelor centralizate
vi. contributia de cogenerare si acciza facturată către clienții finali
vii. achiziția de energie electrică/gaze naturale ca marfă.” 
j) La art.17 lit d) se modifică și va avea următorul cuprins: 
“d) cifra de afaceri a furnizorilor de gaze naturale care au și calitatea de    producători de gaze naturale nu include contravaloarea următoarelor categorii de cheltuieli:
i. redevența petrolieră calculată și datorată de aceștia în baza Legii petrolului nr. 238/2004 
ii. prestația rezultată din activitatea de operare a conductelor de alimentare din amonte.”

Art. II. Pentru calculul contribuției aferente anului 2019, titularii de licențe prevăzuți la art.5 alin. (2) din Metodologia  aprobată prin Ordinul președintelui  Autorităţii Naţionale de Reglementare în Domeniul Energiei nr. 18/2019 astfel cum a fost modificată și completată prin prezentul ordin vor comunica ANRE, până la data de 15.05.2019, prin scrisoare oficială semnată de reprezentantul legal sau de o persoană împuternicită de acesta, conform modelului prevăzut în anexa nr. 1 la respectiva metodologie,  valoarea cifrei de afaceri estimate a fi realizată în anul 2018 din activitățile ce fac obiectul licențelor deținute.“

Art.III. Pentru operatorii cu licențe de exploatare comercială a capacităților de producere a energiei electrice pe bază de cărbune, precum și a celor de producere a energiei electrice și termice în cogenerare pentru care s-au emis facturi aferente unei contribuții anuale egală cu 2% din cifra de afaceri realizată în anul 2019 pe baza cifrei de afaceri estimate a anului 2018, contribuția bănească datorată ANRE se va regulariza prin facturarea diferenței dintre valoarea contribuției facturate inițial și valoarea contribuției  calculate potrivit Metodologiei aprobate prin Ordinul președintelui  Autorităţii Naţionale de Reglementare în Domeniul Energiei nr. 18/2019 astfel cum a fost modificată și completată prin prezentul ordin, până la data de 15.06.2019.

Art. IV. – Pentru anul 2019, pentru titularii licențelor de furnizare sau trading din domeniul energiei electrice sau gazelor naturale care raportează o cifra de afaceri estimată mai mică de 100.000 lei, contribuția estimată care se percepe este de 2000 de lei, urmând ca regularizarea acesteia să se realizeze în condițiile art.7 alin. (2) din Metodologia aprobată prin Ordinul președintelui  Autorităţii Naţionale de Reglementare în Domeniul Energiei nr. 18/2019 astfel cum a fost modificată și completată prin prezentul ordin

Art.V. Entitățile organizatorice din cadrul Autorității Naționale de Reglementare în domeniul Energiei, precum și persoanele fizice și juridice a căror activitate, potrivit legii, se află în competența de reglementare a acesteia vor aduce la îndeplinire prevederile prezentului ordin.

Art.VI. Prezentul ordin se publică în Monitorul Oficial al României, Partea I.

